Pia Antonsen Rognes

Pia Antonsen Rognes (født 14. januar 1986 i Trondheim) er en norsk tekstilkunstner.

Hun bor og arbeider i Trondheim. Rognes lager skulpturelle verker hovedsakelig av tekstil, men også blandet med andre materialer. Et gjennomgangstema i verkene hennes er motsetninger og spenninger i materialene. Hun fikk debutantprisen på Trøndelagsutstillingen i 2015 for sin tekstilskulptur As they believe my lying body. I 2013 mottok hun Kunsthåndverkprisen under Norske Kunsthåndverkeres årsutstilling.

Rognes har en Bachelor i tekstilkunst fra Kunst- og Designhøgskolen i Bergen og en Mastergrad i billedkunst fra Iceland Academy of the Arts i Reykjavik. Hun har hatt flere soloutstillinger i Norge, blant annet In this fever of Defiance ved Galleri Soft i Oslo i 2016, Å begjære vold ved Trøndelag senter for Samtidskunst i 2018, og Seeping through the camouflage of my pale skin, my soft words ved Galleri Format i Oslo i 2019.

Referanser

Eksterne lenker 
 
 Om Pia Antonsen Rognes på Norske Kunsthåndverkeres nettside

Norske tekstilkunstnere